Apstiprināti
Daugavpils pilsētas domes Iepirkuma komisijas
2018.gada 8.augusta sēdē, prot.Nr.2

Atklāts konkurss

**„VIRTUVES APRĪKOJUMA UN SAIMNIECĪBĀ IZMANTOJAMO PAMATLĪDZEKĻU IEGĀDE DAUGAVPILS PILSĒTAS PAŠVALDĪBAS IESTĀŽU VAJADZĪBĀM”**

identifikācijas numurs DPD 2018/96

**ATBILDES NR.1**

Daugavpils pilsētas domes Iepirkuma komisija 2018.gada 8.augusta sēdē izskatīja ieinteresētā piegādātāja uzdotos jautājumus par atklātā konkursa nolikumu un nolēma sniegt šādu atbildi:

***Jautājumi:***

*„Jautājumi par atklāta konkursa “”Virtuves aprīkojuma un saimniecībā izmantojamo pamatlīdzekļu iegāde Daugavpils pilsētas pašvaldības iestāžu vajadzībām” ar ID numuru DPD 2018/96 nolikumu:*

***·*** *Saskaņā ar nolikuma 54. punktu ir prasīts iesniegt piedāvājuma nodrošinājumu, ko var veikt kā naudas summas iemaksu Daugavpils pilsētas domes kontā.*

*Nolikuma 55. punkts paredz pievienot piedāvājuma nodrošinājuma dokumentu. Vēlamies precizēt, vai šādā gadījumā par piedāvājuma nodrošinājuma dokumentu tiks uzskatīts Bankas maksājuma uzdevums, ko Pretendents paraksta ar drošu elektronisko parakstu?*

***·*** *Nolikuma 63. punktā ir prasība, ka “Līguma saistību izpildītājs 5 (piecu) darba dienu laikā no iepirkuma līguma noslēgšanas dienas iesniedz Pasūtītājam no iepirkuma līguma izpildītāja puses neatsaucamu iepirkuma līguma saistību izpildes nodrošinājumu kā bankas garantiju vai apdrošināšanas polisi 5% (piecu procentu) apmērā no Līgumcenas bez PVN”. Vai pareizi saprotam, ka  iepirkuma līguma saistību izpildes nodrošinājuma termiņš jāparedz tāds, kā noradītais iepirkuma līguma izpildes termiņš, kas katrai daļai ir norādīts nolikuma 14. punktā?”*

***Atbilde uz 1.jautājumu:***

„Ja pretendents izvēlas veikt piedāvājuma nodrošinājuma iemaksu Daugavpils pilsētas domes kontā, tas piedāvājumam pievieno iemaksas veikšanu apliecinošu dokumentu, kas šajā gadījumā varētu būt maksājuma uzdevums.”

***Atbilde uz 2.jautājumu:***

„Lūdzam vērst uzmanību atklātā konkursa nolikuma 65.punktam un iepirkuma līguma projekta 6.2.punktam, kas paredz, ka līguma saistību izpildes nodrošinājumam jābūt spēkā visu iepirkuma līguma darbības termiņu. Saskaņā ar iepirkuma līguma projekta 9.1.punktu, līgums stājās spēkā ar brīdi, kad to paraksta abu Pušu pilnvaroti pārstāvji un ir spēkā līdz pilnīgai saistību izpildīšanai. Iepirkuma līguma izpildes termiņi norādīti atklātā konkursa nolikuma 14.punktā un katras attiecīgās daļas tehniskajā specifikācijā.”

*Iepirkuma* *komisija*